Indtil videre holder aktivisterne i Østerild Klitplantage stand. Hverken Naturstyrelsen eller politiet har endnu vist sig. Modsat gårsdagens fremmøde på mere end 50 aktivister er der lige nu kun små 20 aktivister, der holder vagt ved Østerild erfarer TV-MIDT/VEST. Stationens reporter på stedet erfarer dog, at der skulle ligge et ukendt antal aktivister rundt omkring i skoven - klar hvis politiet og Naturstyrelsen skulle dukke op, fortæller reporter Bjarke Kamstrup. - Der er meget roligt lige nu. Det virker som stilhed før stormen, men ingen ved hvornår stormen kommer, og om det overhovedet bliver i dag, siger Bjarke Kamstrup.

Referat:
Alt ånder fred og ro i Østerild hvor aktivister afventer politiets næste træk.